92 
daljnjom dubinom ispod onih 40 m ovoga ponora. Ta je podzemna 
voda jaka skoro kao i ova nadzemna (Gacka), pa se uz silni šum 
ruši u dno ponora. U ponoru nađosmo više greda i trupaca (bal- 
vana), jednu lađu, što su vodom ovamo dospjele. Eto i tu dokaza, 
kako se te naše ponornice podzemno razlijevaju, a možda i jedna 
s drugom sastaju. 
Otvor ponora pri površju zemlje imati će u premjeru do 12 m. 
Nabuja li Gacka uslijed većih oborina, to jezero počme rasti, 
pa po malo zalijeva sve ponore, a napokon i ovaj glavni. Biva to 
radi toga, jer ponori ne mogu veliku množinu vode tako brzo pro- 
gutati, akoprem ju uvijek i gutaju makar su jezerom zaliveni. Slično 
je to kao sa bačvom, iz koje voda u isti mah pipom istječe i na 
lijevak se ulijeva. Dok se to polagano čini, kroz lijevak će voda 
prolaziti, a lijevamo li naglije, lijevak će se preliti, ali će ipak isto- 
dobno voda iz pipe otjecati. 
Jezero će tada narasti do vodopada, a i dalje, kako je prije 
spomenuto. Kada je naraslo toliko, da je već i put, koji vodi u selo 
Ponore, pod vodom (oko jezera), onda odavle prelazi voda u »Donje 
ponore«, koji se nalaze u jezerskim dolinama ispod spomenutoga 
sela. Prostiru se pako sve do podnožja gore Bila (Velebita). Ta se 
je gora protegla od sjevera prema jugu i tako prepriječila (Gacku, 
da ne može dalje otjecati. U početku je dakle morala voda tu 
rastajati, te činiti jedno veliko jezero, koje se je protezalo od vo- 
dopada do Bila. Napokon si je prodrlo i podzemne puteve između 
kamenja i tako stvorila spomenute ponore. 
»Donji ponori« su duboka kotlina; mnogo dublja, ali i 
uža, nego kod prije spomenutog jezera. Koli po dnu, toli i po stra- 
nama nalazi se i tuda jama sa žderalom i bez njega. I za ovdješnje 
ponore tvrde ljudi, da su neki prije gutali vodu, dok ju sada ne 
gutaju. Vremenom ih je voda zatrpala muljem, zemljom i kame- 
njem, pa su postali duboke doline, u kojima voda vječito stoji, tvo- 
reći mala jezerca. 
Ovaj dio donjih ponora ispod Grozdanićevih kuća, nazivlje se 
»Srednji ponori«, koji se dalje nastavijaju u »Najdonje po- 
nore«. Ovi se završuju nizom raznih žderala (ponora), koji su me- 
đusobno spojeni iskopanim kanalom, dubokim gdjegdje i 20 m. a 
širokim do 2 m. I ovi imadu imena, kao: Jasen, Koritanj, Dubo- 
kovica, Grabar i Krajnja jama, a leže u samom podnožju gore Bila. 
Imade ih dosta velikih, nu ni jedan nije kao onaj »Perina jama«. 
